નવી દિલ્હી: દેશમાં પેટ્રોલ-ડીઝલની સતત વધતી જતી કિંમતોના કારણે આજે કોંગ્રેસે અન્ય વિપક્ષ પાર્ટીનો સાથ લઈને ભારત બંધનું એલાન આપ્યું છે. બંધ દરમિયાન અલગ-અલગ રાજ્યોમાંથી જુદી-જુદી તસવીરો સામે આવી રહી છે. બિહારમાં ઘણી જગ્યાએ હિંસક પ્રદર્શન થઈ રહ્યા છે. જ્યારે મધ્યપ્રદેશમાં પણ બંધની સંપૂર્ણ અસર જોવા મળી છે. ઘણી જગ્યાએ પ્રદર્શનકારીઓએ આગ લગાવી છે જ્યારે ઘણી જગ્યાએ ટ્રેન રોકવામાં આવી છે, પ્રાઈવેટ ટ્રાન્સપોર્ટ વાહનો પર પથ્થરમારો પણ કરવામાં આવ્યો છે.